Diari Oficial de la Generalitat Valenciana


Sumari del DOGV 9107, del 15-06-2021 (2021/6566)

Extracte de la Resolució de 2 de juny de 2021, de la rectora de la Universitat d'Alacant, per la qual es modifica la convocatòria Premis Impuls a iniciatives empresarials innovadores 2021.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9107

Data del DOGV
:   15-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6566


Data del document
:   02-06-2021

Organisme emissor
:   Universitat d'Alacant

Tipus de document
:   Extracte

Descriptors 

:   * distinció honorífica

Extracte de la Resolució de 2 de juny de 2021, de la rectora de la Universitat d'Alacant, per la qual es modifica la convocatòria Premis Impuls a iniciatives empresarials innovadores 2021. [2021/6566]  
BDNS (identif.): 557495.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria, el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/557495  
Es modifica l'extracte de la convocatòria de 13 d'abril de 2021, de la Universitat d'Alacant, de Premis Impuls a iniciatives empresarials innovadores 2021, publicat en el DOGV número 9064, de data 19 d'abril de 2021.  
Aquesta convocatòria va patir una primera modificació referent als premis i a la presentació de les candidatures publicada en el DOGV número 9076, de 5 de maig de 2021. Per tant, a continuació, la convocatòria es modifica de nou en els termes següents:  
  
  
Primer  
Es modifica l'apartat referent als premis atorgats amb l'objectiu de substituir la denominació Fundació Caja Mediterráneo per Fundació Mediterrani, i queda redactat com segueix:  
  
Premis  
Tots els premis estaran subjectes, en el seu cas, a les corresponents retencions fiscals que contemple la legislació vigent.  
  
Premi Impuls UA  
Modalitat A. Premi de fins a 12.000 euros per a un màxim de dos projectes. El nombre de premis i l'assignació de la quantia final a cada premi dependrà de l'avaluació obtinguda pels projectes, si bé cap rebrà més de 8.000 euros. El premi es farà efectiu quan es constituïsca l'empresa, sempre que no hagen transcorregut més de més de divuit mesos des de l'endemà de la comunicació del premi. El pagament es farà directament a un compte bancari la titular del qual siga la pròpia empresa.  
  
Modalitat B. Dos premis de 2.000 euros cadascun. Aquests premis han rebut el finançament del Banc Santander en el marc del conveni subscrit amb la Universitat d'Alacant el 12 de novembre de 2020, dins de l'Eix Emprenedoria.  
  
Premi Impuls FPCA  
Dos premis de 3.000 euros, en la modalitat A, i dos premis de 2.000 euros en la modalitat B als projectes que hagen sigut guardonats amb el Premi Impuls UA. Aquests premis s'atorgaran a l'empresa una vegada que es constituïsca i es vincule al Parc Científic d'Alacant, i sempre que no hagen transcorregut més de divuit mesos des de l'endemà de la comunicació del premi. El pagament es farà directament a un compte bancari la titular del qual siga la pròpia empresa.  
D'altra banda, la FPCA podrà oferir a dues d'aquests projectes premiats la possibilitat d'utilitzar fins a dos llocs per projecte en l'espai Innospace durant sis mesos a partir de la comunicació del premi.  
  
  
Premi Emprenedoria Social de la Fundació Mediterrani i Càtedra de Responsabilitat Social de la UA  
La Fundació Mediterrani juntament amb la Càtedra de Responsabilitat Social de la UA seleccionarà, d'entre tots els participants, el projecte que siga susceptible de generar un major impacte social positiu; aquest projecte haurà de tenir entre els seus objectius tant la solució a necessitats socials detectades en el seu entorn, com la sostenibilitat a tots els nivells.  
El premi consistirà en la prestació de serveis d'orientació i perfeccionament del vessant social del projecte, així com de suport a la implantació d'un model econòmic de gestió sostenible per a la seua posada en marxa, durant un termini de sis mesos. La Fundació Mediterrani posarà a la disposició de l'equip emprenedor un espai de treball durant sis mesos.  
Així mateix, el projecte premiat tindrà accés preferent i gratuït a totes les iniciatives formatives i divulgatives relacionades amb la responsabilitat social, nous models econòmics sostenibles i innovació social que posen en marxa la Fundació Mediterrani i la Càtedra de Responsabilitat Social de la Universitat d'Alacant durant el període octubre 2021- juliol 2022.  
  
Premi Vicerectorat de Transformació  
El Vicerectorat de Transformació Digital atorgarà un premi de 1.500 euros al projecte més innovador que incorpore l'ús d'una app mòbil. Aquest premi ha rebut el finançament del Banc Santander en el marc del conveni subscrit amb la Universitat d'Alacant el 12 de novembre de 2020, dins de l'Eix Emprenedoria.  
  
Premi Accessibilitat  
El Vicerectorat d'Estudiants i Ocupabilitat atorgarà un premi de 1.500 euros al projecte que, de manera evident, haja contemplat l'accessibilitat, ja siga a nivell de productes, serveis, persones o entitats, com a característica essencial d'aquest. Aquest premi ha rebut el finançament del Banc Santander en el marc del conveni subscrit amb la Universitat d'Alacant el 12 de novembre de 2020, dins de l'Eix Emprenedoria.  
  
  
Premi Càtedra Germà Bernàcer de la UA  
La Càtedra Germà Bernácer de la UA oferirà als projectes premiats en cada modalitat serveis de mentorització i tutorització durant un període de 6 mesos. Els projectes premiats tindran un termini de 12 mesos per a iniciar el gaudi d'aquests serveis, a comptar des de l'endemà de la comunicació del premi. Aquests serveis seran oferits per despatxos professionals socis del Fòrum de Debat Econòmic Germà Bernàcer.  
  
Addicionalment, les persones premiades en la modalitat B, Premi Accessibilitat i Premi Vicerectorat de Transformació Digital, rebran un premi de 1.650 euros per projecte per a rebre tutela i seguiment per a la maduració del seu projecte, incloent-hi un espai en el Centre de Creació d'Empreses, vinculat a la Fundació General de la Universitat d'Alacant, per un període màxim d'1 any, comptat des de l'endemà de la comunicació del premi.  
  
Segon  
Es modifica l'apartat d'avaluació, valoració i concessió, amb l'objectiu de substituir la denominació Fundació Caja Mediterráneo per Fundació Mediterrani, que queda redactat de la següent manera:  
  
Avaluació, valoració i concessió  
Hi haurà dos jurats, un per cada modalitat, responsables d'avaluar les propostes remeses pels candidats i candidates. Per a això, les candidates i els candidats, que la seua proposada haja sigut pre-seleccionada, en el seu cas, hauran de presentar el seu projecte davant el jurat, previsiblement entre el 5 i 9 de juliol. La data concreta serà comunicada a la persona representant del projecte amb suficient antelació. Serà prerrogativa del jurat el canvi de modalitat de qualsevol candidatura, en qualsevol moment.  
  
Una vegada avaluades les sol·licituds, el jurat emetrà un informe en el qual es concrete el resultat de l'avaluació efectuada, que remetrà al Vicerectorat de Transferència, Innovació i Divulgació Científica, qui emetrà la proposta de resolució definitiva.  
El jurat de la modalitat A estarà compost per:  
- Vicerectora de Transferència, Innovació i Divulgació Científica de la UA, o persona en qui delegue, que actuarà com a presidenta.  
- Director del Secretariat de Transferència de Coneixement de la UA, o persona en qui delegue, que actuarà com a secretari  
- President del Consell Social de la UA, o persona en qui delegue.  
- Gerent de la Fundació Parc Científic d'Alacant, o persona en qui delegue.  
- Representant de l'Ajuntament de Sant Vicent del Raspeig amb competències en ocupació.  
- Vicerector de Transformació Digital de la UA, o persona en qui delegue.  
- Vicerectora d'Estudiants i Ocupabilitat de la UA, o persona en qui delegue.  
- Una persona representació de la Fundació Mediterrani de la UA-Càtedra de Responsabilitat Social de la UA.  
- Un tècnic o tècnica del Servei de Transferència de Resultats d'Investigació-OTRI.  
El jurat de la modalitat B estarà compost per:  
- Vicerectora d'Estudiants i Ocupabilitat de la UA, o persona en qui delegue, que actuarà com a presidenta.  
- director del Secretariat de Suport a Estudiants i Ocupabilitat de la UA, o persona en qui delegue, que actuarà com a secretari.  
- President del Consell Social de la UA, o persona en qui delegue.  
- Gerent de la Fundació Parc Científic d'Alacant, o persona en qui delegue.  
- Representant de l'Ajuntament d'Alacant amb competències en ocupació.  
- Vicerector de Transformació Digital de la UA, o persona en qui delegue.  
- Una persona en representació de la Fundació Mediterrani de la UA-Càtedra de Responsabilitat Social de la UA.  
- Un tècnic o tècnica del Centre d'Ocupació de la UA.  
Les propostes seran avaluades sobre un total de 100 punts, segons els següents criteris:  
A. Idoneïtat de l'equip promotor, compromís: fins a 30 punts.  
B. Caràcter innovador de la proposta: fins a 25 punts.  
C. Grau de desenvolupament del projecte i/o tecnologia: fins a 25 punts.  
D. Viabilitat economicofinancera: fins a 10 punts.  
E. Presentació del projecte: fins a 10 punts.  
Els premis podran declarar-se deserts.  
L'adjudicació dels premis es farà pública en un acte obert que tindrà lloc el 15 de juliol de 2021. La no compareixença a aquest acte donarà lloc a la pèrdua del premi.  
Modificació publicada en el Butlletí Oficial de la Universitat d'Alacant el 7 de juny de 2021:  
https://www.boua.ua.es/acuerdos/descargaracuerdo/13166  
  
Alacant, 2 de juny de 2021.- La vicerectora de Transferència, Innovació i Divulgació Científica (p. d. R 22.12.2020): María Jesús Pastor Llorca.